OpenLLM-France/wikimedia huggingface dataset:
# Escribònia (esposa d'August)

Escribònia (en llatí: Scribonia Libo) va ser una dama romana, casada amb Octavi, que després va ser l'emperador August. Formava part de la gens Escribònia, d'origen plebeu. Era germana de Luci Escriboni Libó, el sogre de Sext Pompeu.
Va estar casada amb dos homes de rang consular, segons Suetoni que no en dona els noms i per altres fonts només se’n coneix un: Publi Corneli Escipió, del que no consta cap consolat. Amb ell va tenir entre dos i quatre fills: Publi Corneli Escipió, Cornèlia (casada amb Paul·le Emili Lèpid, censor el 22 aC). Un altre possible fill hauria estat llegat del procònsol d'Àfrica, Juni Bles, en la campanya contra Tacfarines l'any 22 i només es pot identificar amb el nom de Corneli Escipió, tot i que podria ser Corneli Escipió Salutió. Podria ser també filla seva una Cornèlia que es va casar amb Luci Volusi Saturní (cònsol sufecte l'any 3) i va ser la mare de Quint Volusi Saturní.
Després de la guerra de Perusa (40 aC) Octavi va témer que Marc Antoni i Sext Pompeu es podien aliar en contra seva i seguint el consell de Mecenàs es va casar amb Escribònia, que era més vella que Octavi i per la que mai va sentir cap atracció. No va dubtar a divorciar-se de la seva dona un any després, el 39 aC, el mateix dia que li donava una filla, Júlia. Després del divorci, August es va casar amb Lívia Drusil·la. En aquell moment Octavi tornava a estar aliat a Marc Antoni i esperava desfer-se de Sext Pompeu. August va al·legar pel divorci la baixa moral de la seva dona però Marc Antoni va revelar que va ser perquè Escribònia es va ofendre per la relació del seu marit amb Lívia.
Va viure encara uns quants anys, atès que l'any 2 voluntàriament va acompanyar la seva filla Júlia a l'exili que havia decretat Tiberi, a l'illa de Pandatària. Sèneca diu que l'any 16 encara vivia i l'anomena "gravis femina" (una dona digna).

## Referències

* ↑ Smith, William (editor). Dictionary of Greek and Roman biography and mythology. Vol. III. Londres: John Murray, 1876, p. 757-758.
# Estació de Vigo

«Estació de Vigo» té aquests significats:
* Estació de Vigo-Urzáiz, estació de ferrocarril de la ciutat de Vigo. Pertany a l'eix atlàntic d'alta velocitat.
* Estació de Vigo-Guixar, estació d'Adif situada a la ciutat de Vigo.
# Església del Remei

«Església del Remei» té aquests significats:
* Església del Remei o antic Convent del Remei, seu parroquial a la ciutat episcopal de Vic
* Església del Remei o el Remei de Creixenturri, església parroquial del veïnat de Creixenturri (Camprodon, el Ripollès)
* Església del Remei de Guèmol, església barroca de Banyoles (Pla de l'Estany)
* Església de la Mare de Déu del Remei (Cardona), capella a la vila de Cardona (Bages)
* Mare de Déu del Remei (Móra la Nova), església dins del nucli urbà de la població de Móra la Nova
* Mare de Déu del Remei de Castellolí, església de Castellolí (Anoia)
* Mare de Déu del Remei de Gàrzola, església barroca de Vilanova de Meià (Noguera)
* Mare de Déu del Remei de les Illes, antiga església parroquial del poble de les Illes, al terme comunal de Morellàs i les Illes (el Vallespir)
* La Mare de Déu del Remei de Moià
* Mare de Déu del Remei d'Ossó de Sió, església parroquial al nucli antic del poble d'Ossó de Sió
* Església de Santa Maria del Remei, església parroquial a la Plaça de la Concòrdia al barri de les Corts
* Santa Maria del Remei d'Illa, antiga església del terme comunal nord-català d'Illa, de la comarca del
# Eumyias

Eumyias és un gènere d'ocells de la família dels muscicàpids (Muscicapidae).

## Taxonomia

Segons la Classificació del Congrés Ornitològic Internacional (versió 11.2, 2021) aquest gènere està format per 6 espècies:
* Eumyias additus - Papamosques gorjaestriat.
* Eumyias albicaudatus - Papamosques dels Nilgiri.
* Eumyias indigo - Papamosques anyil.
* Eumyias panayensis - Papamosques illenc.
* Eumyias sordidus - Papamosques de Sri Lanka.
* Eumyias thalassinus - Papamosques turquesa.
Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019), comptarien 7 espècies, donat que segueixen un criteri taxonòmic diferent. Aquí es considera que una sub-espècie del papamosques anyil (E. indigo ruficrissa) hauria de ser desmembrada del tàxon original, del qual se'n derivarien dos espècies diferents:
Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019), comptarien 7 espècies, donat que segueixen un criteri taxonòmic diferent. Aquí es considera que una sub-espècie del papamosques anyil (E. indigo ruficrissa) hauria de ser desmembrada del tàxon original, del qual se'n derivarien dos espècies diferents:
* Eumyias indigo (stricto sensu) - Papamosques anyil.
* Eumyias ruficrissa - Papamosques cul-roig.

## Referències

* 1 2 3 del Hoyo, Josep. All the birds of the world (en anglès). Barcelona: Lynx editions, 2020, p. 697. ISBN 978-84-16728-37-4.
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
# Esmee Brugts

Esmee Brugts (Heinenoord, Països Baixos; 28 de juliol de 2003) és una futbolista neerlandesa. Juga com a davantera al FC Barcelona (femení) de la Lliga F d'Espanya. És internacional amb la selecció de Països Baixos.

## Trajectòria

Brugts va començar a jugar al futbol al SV Heinenoord quan tenia 5 anys. Es va traslladar al FC Binnenmaas vuit anys després per a jugar allà durant quatre anys.

### PSV

Era molt buscada quan va signar el seu primer contracte amb el PSV als 16 anys en el 2020. El 13 d'agost de 2020 va debutar amb el seu nou club en un partit de pretemporada davant l'Olympique de Lió. En la seva primera temporada al PSV va disputar 13 partits de lliga, marcant 3 gols. A la final de la Copa dels Països Baixos va jugar els 90 minuts, quan el PSV va derrotar a l'ADO Donin Haag per 1-0. En la seva segona temporada al 2022, va jugar novament la final de la Copa, perdent 2-1 davant l'Ajax.

### FC Barcelona

El 22 d'agost de 2023 va ser presentada com a nova jugadora del FC Barcelona.

## Selecció

Brugts ha jugat per a la selecció neerlandesa en diverses categories juvenils. El 16 de febrer de 2022 va debutar amb la selecció absoluta dels Països Baixos en un partit contra el Brasil durant el Tournoi de France de 2022. Va entrar al camp a 6 minuts de finalitzar el partit, reemplaçant a Victoria Pelova. Va marcar el seu primer gol amb la selecció nacional el 8 d'abril de 2022 en un partit contra Xipre. El 6 de setembre de 2022, va fer el 1-0 als 93 minuts en la victòria sobre Islàndia que va portar a les Lleones a classificar-se per a la Copa Mundial de 2023 com a líders del Grup C. Va disputar el Mundial de 2023.

## Referències

* 1 2 «24 Esmee Brugts» (en alemany). Soccerdonna. [Consulta: 9 abril 2022].
* ↑ «Acord per a la incorporació d'Esmee Brugts». FCBarcelona.cat, 22-08-2023. [Consulta: 24 agost 2023].
* ↑ «Brazilië – Nederland». www.onsoranje.nl.
* ↑ «Netherlands 1–0 Iceland». UEFA, 06-09-2022.

## Enllaços externs

* Esmee Brugts a footballzz.co.uk
# Euparkerella brasiliensis

Euparkerella brasiliensis és una espècie d'amfibi que viu al Brasil.
Està amenaçada d'extinció per la pèrdua del seu hàbitat natural.

## Referències

* Potsch de Carvalho-e-Silva, S. & Telles, A.M. 2004. Euparkerella brasiliensis. Llista Vermella d'Espècies Amenaçades de la UICN 2006. Consulta: 12 d'abril del 2008.
# Euriclea

Euriclea (en grec antic Εὐρύκλεια) és un personatge de l'Odissea d'Homer.
Comprada per Laertes al preu de vint bous, Euriclea va ser la dida d'Odisseu i després, durant els vint anys d'absència de l'heroi, primer dida de Telèmac i després dona de confiança de Penèlope.
Quan Odisseu va tornar a Ítaca, Euriclea el va reconèixer al descobrir-li una ferida antiga que tenia a la cama, feta per un senglar, i volia anar corrents davant de Penèlope per explicar-li la tornada del seu marit. L'heroi ho va impedir, ja que, havent-se presentat disfressat de rodamón, no volia ésser descobert pels seus enemics, els pretendents de la seva dona. Després, Euriclea li va dir quins eren els servents de confiança i quins havien traït la seva mestressa adulant els pretendents.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 185.
# Espígol retallat

L'espígol retallat o tomaní (Mallorca) (Lavandula dentata) és una planta llenyosa de la família de les lamiàcies que s'estén per la regió mediterrània occidental, Macaronèsia (Madeira, Canàries) i sud-oest d'Àsia. Viu a les zones costaneres de l'est i sud de la península Ibèrica i Balears, des del nivell del mar fins als 400 m d'altitud. Habita en llocs secs i assolellats, terrenys calcaris, indrets de matolls i bosc baix. És una planta robusta, aromàtica i llenyosa de fins a 1,3 m d'alçada.

## Descripció

Fulles oposades, oblongues, linears lleugerament lanceolades d'1,5-3,5 cm de llarg, amb el marge dividit en dents arrodonides. Limbe verd grisenc a l'anvers, tomentós i gris al revers.
Flors reunides en espiga d'entre 6 i 10 verticils, d'entre 2,5 i 5 cm de llargada. Esporòfits de 5–8 mm de llarg, ovalats o circulars, punxeguts, més o menys pubescents, de color violat marronós. L'espiga està coronada per unes bràctees color porpra.
La flor té un calze de 5–6 mm de llarg amb 13 nervis. Corol·la de 8 mm de llarg, bilabiada. Llavi superior bilobat, llavi inferior trilobat, amb 4 estams, 2 de més curts.
# Esteve Monterde i Torrents

Esteve Monterde i Torrents (Badalona, 29 d'octubre de 1995) és un futbolista català.
Format a la UDA Gramenet com a centrecampista, la seva carrera s'ha desenvolupat a segona divisió i segona divisió B. Va iniciar la seva carrer al CF Badalona (2013-2015). Després va ser fitxat pel Córdoba CF (2016-2018), destinat al filial, amb el qual va jugar un total de 29 partits. Després passar a jugar al primer equip, jugant per primera vegada a segona divisió. Amb tot, després l'equip el va reubicar de nou al filial i a finals d'agost Monterde va rescindir el contracte, després d'arribar a un acord amb el club.
Acabada la vinculació amb el Córdoba, va tornar al Grup III de Segona B amb la UE Cornellà (2018-2019). Amb l'equip cornellanenc només va jugar dos partits i va provar a la lliga islandesa, com a jugador del Ungmennafélagið Afturelding (2018-2019). Poc després va decidir tornar a la lliga espanyola, l'agost de 2019 el va fitxar l'Haro Deportivo aprofitant el seu ascens de categoria. El setembre de 2020 va ser fitxat pel Club Portugalete.

## Trajectòria professional

| Club | País | Any |
| Club de Futbol Badalona | Espanya | 2013-2015 |
| Córdoba Club de Fútbol B | Espanya | 2016-2018 |
| Unió Esportiva Cornellà | Espanya | 2018-2019 |
| Ungmennafélagið Afturelding | Islàndia | 2019 |
| Club Haro Deportivo | Espanya | 2019-2020 |
| Club Portugalete | Espanya | 2020-Avui |

## Referències

* 1 2 3 San Juan, Óscar «Esteve Monterde ficha por el Haro para reforzar el centro del campo jarrero». La Rioja, 06-08-2019.
* ↑ «Monterde». BDFutbol. [Consulta: 18 abril 2020].
* ↑ Pérez Lunar, José Antonio «Esteve Monterde rescinde su contrato y sale del Córdoba». Diario de Córdoba, 21-08-2018.
* ↑ «Benvingut, Esteve Monterde». UE Cornellà, 21-09-2018. [Consulta: 18 abril 2020].
* ↑ «Esteve Monterde nueva incorporación del Club Portugalete» (en castellà). Club Portugalete. [Consulta: 21 gener 2021].
* ↑ Romo, Asier «Dos caras nuevas en el arranque de la pretemporada del Portugalete». El Mundo Deportivo, 03-09-2020.
# Estrella Q

Un estel Q o estrella Q (també conegut com a forat gris) és un tipus d'estel degenerat considerat com un derivat dels estels de neutrons més pesats, en el qual la matèria es troba en un estat exòtic. Els estels Q podrien ser extremadament compactes, amb radis inferiors a 1,5 del corresponent radi de Schwarzschild, el que faria que fos difícil de determinar si un objecte és un forat negre estel·lar o un estel Q, llevat que hi hagués una evidència directa de l'absència d'una superfície sòlida.
El terme "estel Q" no indica que es tracta d'un estel de quarks, ja que, la "Q" no es refereix a Quark", sinó més aviat a les partícules retingudes (quantum). Un possible estel Q podria ser l'objecte compacte V404 Cygni.

## Referències

* 1 2 Miller, J.C.; Shahbaz, T.; Nolan, L.A. «Are Q-stars a serious threat for stellar-mass black hole candidates?». University of Oxford, 01-02-2008.(anglès) PDF

## Vegeu també

* Forat negre
* Forat negre estel·lar
* Estel exòtic
* Estel de quarks

## Enllaços externs

* Abstract, No observational proof of the black-hole event-horizon, Marek A. Abramowicz, Wlodek Kluzniak, Jean-Pierre Lasota, 2002 (anglès)
# Federació Galeusca

* Aquest article tracta sobre Federació d'escriptors. Vegeu-ne altres significats a «Galeusca (desambiguació)».
La Federació Galeusca és una federació constituïda per l'Associació d'Escriptors en Llengua Catalana (AELC), l'Associació d'Escriptors Bascos (EIE) i l'Associació d'Escriptors en Llengua Gallega (AELG), que fou creada l'any 2008 a Poblet, a la Conca de Barberà.
L'objectiu de la creació de la Federació Galeusca és el de defensar units la professió i dotar-la d'un instrument jurídic de coordinació i acció conjunta. La constitució d'aquesta federació coincideix amb la celebració del 25 aniversari del Galeusca, una trobada anual creada per establir relacions entre els creadors literaris en aquestes tres llengües.
Des de la seva creació el 15 de juny del 2008, la Federació Galeusca organitza una trobada anual entre escriptors catalans, bascos i gallecs.

## Referències

* 1 2 «Los escritores catalanes, vascos y gallegos constituyen la Federación Galeusca para defender la profesión». La Vanguardia, 10-06-2008 [Consulta: 24 octubre 2019].
* ↑ «Nace la Federación Galeusca de escritores». El País, 16-10-2008 [Consulta: 24 octubre 2019].
* ↑ «La traducció literària, eix de la nova trobada de Galeusca. Des de l'any 2008, la Federació Galeusca organitza una trobada anual entre escriptors catalans, bascos i gallecs, que enguany reivindicaran a l'Ateneu Barcelonès la condició d'autor dels traductors». Diari ARA, 29-09-2011 [Consulta: 24 octubre 2019].
# Família Astrid

La família Astrid és una petita família d'asteroides situada en el cinturó principal. La família va rebre el nom del primer asteroide que va ser classificat en aquest grup, el (1128) Astrid. Pel que sembla, aquesta família es va formar a partir d'una forma més compacta sota l'efecte Iarkovski.
El nombre estimat de membres d'aquesta família és de 389 asteroides. Alguns membres d'aquesta família són:
| Nom | Diàmetre | Semieix major | Inclinació orbital | Excentricitat orbital | Descobriment |
| (1128) Astrid | 34,69 km | 2,790 UA | 1,016 ° | 0,044 | 1929 |
| (2169) Taiwan | 16,81 km | 2,788 UA | 1,529 ° | 0,049 | 1964 |
| (2852) Declercq | ? | 2,786 UA | 1,702 ° | 0,085 | 1981 |

## Referències

* ↑ Dynamics of populations of planetary system (anglès)
* ↑ Milani et al., 2014, p. 46-73.

## Bibliografia

* Milani, Andrea; Cellino, Alberto; Knezevic, Zoran; Novakovic, Bojan. Asteroid families classification: exploiting very large data sets (en anglès). Icarus (239), 2014.
# Felip Curtoys i Valls

Felip Curtoys i Valls (1838, Eivissa - 1916, Eivissa) fou un advocat, escriptor i polític liberal, que obtingués el càrrec de representant de Sagasta a les illes Balears.

## Obres

* Biografia de Josep Miquel Trias (1882)
* Articles jurídies
* Poesies, algunes en català

## Col·laboracions

* Diaris d'Eivissa
* Dirigí El Tiempo, Ibiza i el Diario de Ibiza

## Referències

* «Felip Curtoys i Valls». Gran Enciclopèdia Catalana. Barcelona: Grup Enciclopèdia Catalana.
# Felip Cirera

Felip Cirera, àlies Felip Palàcios o Fèlix de Palàcio, va ser un famós cuiner del palau episcopal de Vic al segle xix i que va escriure un breu tractat gastronòmic en català titulat Avisos o sian reglas senzillas a un principiant cuyner o cuynera adaptadas a la capacitat dels menos instruhits. Va ser contemporani de Jacint Verdaguer i potser es van conèixer.

## Referències

* 1 2 El gust d'un poble: els plats més famosos de la cuina catalana, pàg. 24, Jaume Fàbrega, Cossetània Edicions, 2002. ISBN 8495684918
* ↑ Guia del buen comer español, pàg. 165, Dionisio Pérez, Editorial MAXTOR, 1929. ISBN 8497612353
* ↑ Avisos o sian reglas sensillas a un principiant cuyner o cuynera adaptadas a la capacitat dels menos instruits per Felip Cirera.
# Fenoximetilpenicil·lina

La fenoximetilpenicil·lina, també coneguda com a penicil·lina V, és un antibiòtic útil per al tractament d'una sèrie d'infeccions bacterianes. Concretament s'utilitza per al tractament de la faringitis estreptocòccica, l'otitis mitjana i la cel·lulitis. També és s'utilitza per prevenir la febre reumàtica i per prevenir infeccions després de l'extirpació de la melsa. S'administra per via oral. A Espanya està comercialitzat com a Penilevel i Benoral.
Els efectes secundaris inclouen diarrea, nàusees i reaccions al·lèrgiques, inclosa anafilaxi. No es recomana en persones amb antecedents d'al·lèrgia a la penicil·lina. És relativament segur per al seu ús durant l'embaràs. Forma part de la família de medicaments de la penicil·lina. En general, produeix la mort bacteriana.
La fenoximetilpenicil·lina es va fabricar per primera vegada l'any 1948 per Eli Lilly.$^{:121}$ Està a la Llista de medicaments essencials de l'Organització Mundial de la Salut . Està disponible com a medicament genèric.

## Referències

* 1 2 3 4 5 6 WHO Model Formulary 2008. World Health Organization, 2009. ISBN 9789241547659.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2023.
* ↑ Hamilton, Richart. Tarascon Pocket Pharmacopoeia 2015 Deluxe Lab-Coat Edition. Jones & Bartlett Learning, 2015, p. 95. ISBN 9781284057560.
* 1 2 3 «Penicillin V». The American Society of Health-System Pharmacists. Arxivat de l'original el 20 desembre 2016. [Consulta: 8 desembre 2016].
* ↑ Greenwood, David. Antimicrobial Drugs: Chronicle of a Twentieth Century Medical Triumph (en anglès). OUP Oxford, 2008. ISBN 978-0-19-953484-5.
* ↑ World Health Organization model list of essential medicines: 21st list 2019. Geneva: World Health Organization, 2019. WHO/MVP/EMP/IAU/2019.06. License: CC BY-NC-SA 3.0 IGO.
# Font de Santa Llúcia

La font de Santa Llúcia és una font d'aigua natural situada prop de l'ermita de Santa Llúcia de Sobremunt, al municipi de Sobremunt (Lluçanès). La font està formada per un espai delimitat al fons i als laterals per murs de maçoneria de pedra gran amb poc morter coronats amb lloses. A l'interior de l'espai hi ha unes escales de pedra que condueixen a la paret posterior, on sobresurt a la part baixa una aixeta metàl·lica.

## Referències

* ↑ «Font de Santa Llúcia». Mapes de Patrimoni Cultural. Diputació de Barcelona..
# Fernando Tabales Prieto

Fernando Tabales Prieto (Sevilla, 29 de setembre de 1914 - Sevilla, 28 de maig de 1983) fou un futbolista andalús de la dècada de 1940.

## Trajectòria

Tabales es formà al futbol andalús d'abans i durant la Guerra Civil, defensant els colors de Racing de Córdoba, Recreativo de Granada i Reial Betis. Acabada la Guerra marxà a l'Aviación Nacional, club fundat el 1937 que el 1939 es fusionà amb l'Atlètic de Madrid, formant l'Atlético Aviación. Amb aquest club guanyà dues lligues espanyoles (1940, 1941), un campionat regional madrileny (1939) i una Copa de Campions (1941). A més, el 1940 guanyà el Trofeu Zamora al porter menys golejat de lliga. La temporada 1944-45 marxà a l'Albacete Balompié i el 1945 a la UD Salamanca, però una lesió de Josep Trias al RCD Espanyol feu que fitxés pel club blanc-i-blau aquell mateix any. Només jugà una temporada a l'equip amb 2 partits de lliga disputats. Una derrota per 1-5 davant l'Athletic el dia del seu debut acabà amb la titularitat del porter a l'Espanyol. Posteriorment defensà els colors de la UE Valls, a categoria regional, la UE Sant Andreu, a Tercera Divisió, FC Santboià i CF Martorell.

## Palmarès
### Atlético Aviación

* Campionat Regional Centre:
** 1939
* Lliga espanyola:
** 1939-40, 1940-41
* Trofeu de Campions:
** 1941
* Trofeu Zamora:
** 1940

## Referències

* 1 2 «Fernando Tabales». manquepierda.com, 24-09-2010. [Consulta: 1r octubre 2014].
* ↑ «07. Fernando Tabales Prieto». Ángel Martín Fuentes, Unionistas de Salamanca CF. Arxivat de l'original el 2014-10-23. [Consulta: 1r octubre 2014].
* ↑ «Fitxa de Tabales». Periquito.cat. [Consulta: 9 abril 2019].

## Enllaços externs

* Perfil a BDFutbol
# FK Dukla Banská Bystrica

El FK Dukla Banská Bystrica fou un club eslovac de futbol de la ciutat de Banská Bystrica.

## Història

Va ser fundat l'any 1965 i dissolt el 2017. Evolució del nom:
* 1965: VTJ Dukla Banská Bystrica
* 1967: AS Dukla Banská Bystrica
* 1975: ASVS Dukla Banská Bystrica
* 1992: FK Dukla Banská Bystrica
* 2017: Dissolt

## Jugadors destacats

* Pavol Diňa
* Vratislav Greško
* Ladislav Jurkemik
* Ján Kocian
* Branislav Labant
* Anton Ondruš
* Marek Penksa
* Ladislav Petráš
* Marek Hamšík

## Palmarès

* Copa eslovaca de futbol: 1981, 2005
* Copa Intertoto: 1991

## Enllaços externs

* (eslovac) Web oficial Arxivat 2016-03-13 a Wayback Machine.

## Referències

* ↑ «Končí ďalší tradičný slovenský klub, FK Dukla Banská Bystrica už nie je» (en eslovac). sport.sme.sk.
# France Info

France Info és una emissora de ràdio francesa d'informatius. Retransmet a nivell nacional i pertany al grup Radio France.
Emet tant per AM i FM com per internet. A part de França, el senyal arriba a regions d'altres països veïns, incloent el sud d'Anglaterra.

## Història

Va ser fundada el 1987 per Roland Faure i Jérôme Bellay. Les audiències van anar pujant gradualment, especialment en els anys 1995, 2003 i 2006 a causa de diversos conflictes socials sent la quarta emissora amb major nombre d'oients, només per darrere de RTL, NRJ i France Inter.
La seu central es troba a París, encara que hi ha altres àrees de difusió al llarg de la geografia gal·la: Lió, Marsella i Tolosa. Emet programació pròpia i fa connexions amb France Bleu per a les notícies locals.

## Referències

* ↑ «Il y a 30 ans : France Info». [Consulta: 28 octubre 2021].
* ↑ «Le 1er juin 1987, France Info naissait... et inquiétait», 29-08-2016. [Consulta: 28 octubre 2021].
* ↑ éditions Jacob-Duvernet. La revanche de l'opinion (en francès), 2007, p. 205. ISBN 978-2-84724-121-1.
# France AEROTECH

France AEROTECH és el nom de la xarxa nacional francesa formada per les universitats aeronàutica i espacial (anomenades Grande école en francès).
Va ser creada el 2011 per Arts et Métiers ParisTech, École Centrale de Lyon, École centrale de Nantes, École nationale de l'aviation civile i École nationale supérieure d'électronique, informatique, télécommunications, mathématiques et mécanique de Bordeaux. Els objectius de France AEROTECH són oferir cursos de francès a l'estranger, desenvolupar projectes internacionals de recerca i cursos en enginyeria aeronàutica i l'espai, i ajudar els mercats emergents. Per aconseguir tots aquests objectius, es creà un programa d'estiu de sistemes encastats i un master en aeronavegabilitat.

## Referències

* ↑ (francès)France Aerotech. L'union fait la force à l'international Arxivat 2011-03-12 a Wayback Machine.
* ↑ (francès)"Un professionnel de l'aéronautique trouvera du travail dans tous les secteurs"
* ↑ (francès)Les Ecoles centrales de Lyon et Nantes rejoignent le réseau France Aérotech
* ↑ (francès)L'Ecole Centrale de Nantes rejoint le réseau France Aerotech Arxivat 2012-06-04 at Archive.is
* ↑ (francès)Lancement de France Aerotech Arxivat 2013-10-14 a Wayback Machine.
* ↑ (francès)Création du réseau France Aérotech
* ↑ (francès)Création du réseau FRANCE AEROTECH Arxivat 2011-02-14 a Wayback Machine.
* ↑ (francès)Elargissement du réseau FRANCE AEROTECH et signature d'une charte de gouvernance Arxivat 2012-04-15 a Wayback Machine.